โบรกฯเล็ง NOK , NOK-W1 ติดบ่วง Cash Balance คาดเริ่มใช้ 25 ก.ย.นี้
โบรกฯเล็ง NOK , NOK-W1 ติดบ่วง Cash Balance คาดเริ่มใช้ 25 ก.ย.นี้
22 ก.ย. 2560

โบรกเกอร์ คาดว่าหลักทรัพย์ของบริษัท สายการบินนกแอร์ จำกัด (มหาชน) หรือ NOK และใบสำคัญแสดงสิทธิในการจองซื้อหุ้นสามัญของ บริษัท สายการบินนกแอร์ จำกัด (มหาชน) หรือ NOK ครั้งที่ 1 หรือ NOK-W1 เป็นหลักทรัพย์เข้าข่าย Turnover List สัปดาห์สิ้นสุด 21 กันยายน 2560 มีโอกาสใช้เกณฑ์ให้สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance) โดยคาดว่าจะเริ่มวันที่ 25 กันยายน 2560

ขณะที่หลักทรัพย์ที่จะสิ้นสุดระยะเวลาการใช้ Cash Balance หรือ Trading Alert ในวันนี้ (22 ก.ย.) ได้แก่ ใบสำคัญแสดงสิทธิในการจองซื้อหุ้นสามัญของ บริษัท เพาเวอร์ไลน์ เอ็นจิเนียริ่ง จำกัด (มหาชน) หรือ PLE ครั้งที่ 3 หรือ PLE-W3, ใบสำคัญแสดงสิทธิในการจองซื้อหุ้นสามัญของ บริษัท พรีเชียส ชิพปิ้ง จำกัด (มหาชน) หรือ PSL ครั้งที่ 1 ใช้ชื่อย่อ PSL-W1 และใบสำคัญแสดงสิทธิในการจองซื้อหุ้นสามัญของ บริษัท โทรีเซนไทย เอเยนต์ซีส์ จำกัด (มหาชน) หรือ TTA ครั้งที่ 5 ใช้ชื่อย่อว่า TTA-W5 แต่ต้องระมัดระวังว่าตลาดฯอาจกลับมาขยายเวลาการใช้ Cash Balance